ET
L 267/50
Euroopa Liidu Teataja
13.10.2022
EMP ÜHISKOMITEE OTSUS nr 197/2022, 10. juuni 2022, millega muudetakse EMP lepingu XVII lisa („Intellektuaalomand“) [2022/1897]
EMP ÜHISKOMITEE,
võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98, ning arvestades järgmist: (1)
EMP lepingusse tuleb inkorporeerida Euroopa Parlamendi ja nõukogu 20. mai 2019. aasta määrus (EL) 2019/933, millega muudetakse määrust (EÜ) nr 469/2009 ravimite täiendava kaitse tunnistuse kohta (1).
(2)
EMP ühiskomitee 5. mai 2017. aasta otsuse nr 92/2017 (2) kohaselt ei väljasta Liechtenstein ravimite täiendava kaitse tunnistusi, nagu on sätestatud Euroopa Parlamendi ja nõukogu määruses (EÜ) nr 469/2009 (3).
Seetõttu ei kohaldata määrust (EL) 2019/933 Liechtensteini suhtes.
(3)
Seetõttu tuleks EMP lepingu XVII lisa vastavalt muuta,
ON VASTU VÕTNUD KÄESOLEVA OTSUSE:
Artikkel 1 EMP lepingu XVII lisa punkti 6 (Euroopa Parlamendi ja nõukogu määrus (EÜ) nr 469/2009) muudetakse järgmiselt.
1) Lisatakse järgmine tekst: „, mida on muudetud järgmise õigusaktiga: — 32019 R 0933: Euroopa Parlamendi ja nõukogu 20. mai 2019. aasta määrus (EL) 2019/933 (ELT L 153, 11.6.2019, lk 1).“
2) Kohandustele a–c antakse uued tähised, vastavalt b–d.
3) Kohanduse b ette lisatakse järgmine kohandus: „a) Artikli 5 lõikes 10 asendatakse sõnad „1. juulit 2019“ EFTA riikide puhul sõnadega „EMP ühiskomitee 10. juuni 2022. aasta otsuse nr 197/2022 jõustumise kuupäeva““.
4) Kohanduse d järele lisatakse järgmine kohandus: „e) -I lisa sõnastatakse EFTA riikide puhul järgmiselt: „Logo Logo peab olema musta värvi ja nii suur, et see on piisavalt nähtav.
“.“
(1) ELT L 153, 11.6.2019, lk 1.
(2) ELT L 36, 7.2.2019, lk 41.
(3) ELT L 152, 16.6.2009, lk 1.